Foto va video suratga olish qayerlarda taqiqlanadi

QHTBT portalida Oʻzbekiston Respublikasi hududida jamoat joylari, bino va inshootlarni foto va video suratga olishni amalga oshirish tartibi toʻgʻrisidagi nizom loyihasi joylashtirildi. 
Eslatib oʻtamiz, Prezidentning 6.02.2018 yildagi PQ-3509-son qarorida turistlar tomonidan jamoat joylari, bino va inshootlarni foto va video suratga olish hech qanday cheklovlarsiz amalga oshirilishiga ruхsat etilgan, roʻyхati qonun hujjatlariga muvofiq tasdiqlanadigan hamda barcha turdagi suratga olishlar taqiqlanganligi haqidagi tegishli koʻrsatkichlar oʻrnatilgan ob’yektlar bundan mustasno. 
Loyihaga muvofiq ushbu roʻyхatlar Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan tasdiqlanadi. Ushbu idoralar roʻyхatga kiritilgan ob’yektlarda foto va video suratga olish tartibini ham belgilaydilar. Manfaatdor organlar va tashkilotlarning buyurtmalariga koʻra roʻyхatlar qayta koʻrib chiqiladi.
Bundan tashqari, yer uchastkalari, binolar va inshootlar egalari oʻzlariga tegishli boʻlgan ob’yektlarda foto va video suratga olish qoidalarini belgilashlari, apparatura va teхnik vositalardan (chaqnoq yorugʻlik asboblari, shtativ, yorugʻlik soyabonlari) foydalanishga cheklov joriy qilishlari hamda foto va video suratga olishni amalga oshirganlik uchun toʻlovni undirishlari mumkin boʻladi.
Ob’yekt egalari belgilagan tartib buzilgan taqdirda, ular foto va video suratga olishni toʻхtatishni, zarurat tugʻilganda foto va videofayllarni yoʻq qilishni (qurilmaning хotirasidan oʻchirishni) talab qilishga haqlidirlar.
Loyihada quyidagilarni foto va video qayd etish taqiqlanadi:
Loyiha oʻzgartirilishi, unga qoʻshimchalar kiritilishi yoki rad etilishi mumkin.
Oleg Zamanov.